พระราชกฤษฎีกาพระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชาครุยวิทยฐานะและเข็มวิทยฐานะของมหาวิทยาลัยสุโขทัยธรรมาธิราชพ.ศ. ๒๕๒๔ ภูมิพลอดุลยเดช ป.ร.ให้ไว้ ณ วันที่ ๒๑ตุลาคม พ.ศ. ๒๕๒๔เป็นปีที่ ๓๖ในรัชกาลปัจจุบันพระบาทสมเด็จพระปรมินทรมหาภูมิพลอดุลยเดชมีพระบรมราชโองการโปรดเกล้าฯ ให้ประกาศว่าโดยที่เป็นการสมควรกำหนดปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสุโขทัยธรรมาธิราชอาศัยอำนาจตามความในมาตรา ๑๕๙ของรัฐธรรมนูญแห่งราชอาณาจักรไทย กับมาตรา ๓๑ และมาตรา ๓๕ แห่งพระราชบัญญัติมหาวิทยาลัยสุโขทัยธรรมาธิราชพ.ศ. ๒๕๒๑ จึงทรงพระกรุณาโปรดเกล้าฯ ให้ตราพระราชกฤษฎีกาขึ้นไว้ ดังต่อไปนี้มาตรา ๑พระราชกฤษฎีกานี้เรียกว่า พระราชกฤษฎีกาว่าด้วยปริญญาในสาขาวิชาอักษรย่อสำหรับสาขาวิชา ครุยวิทยฐานะและเข็มวิทยฐานะ ของมหาวิทยาลัยสุโขทัยธรรมาธิราชพ.ศ. ๒๕๒๔มาตรา ๒[๑]พระราชกฤษฎีกานี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปมาตรา ๓[๒] ให้กำหนดปริญญาในสาขาวิชาและอักษรย่อสำหรับสาขาวิชาของมหาวิทยาลัยสุโขทัยธรรมาธิราช ดังนี้(๑) สาขาวิชาคหกรรมศาสตร์ มีปริญญาสามชั้น คือ(ก) เอกเรียกว่า คหกรรมศาสตรดุษฎีบัณฑิต ใช้อักษรย่อ คศ.ด.(ข) โทเรียกว่า คหกรรมศาสตรมหาบัณฑิต ใช้อักษรย่อ คศ.ม.(ค) ตรี เรียกว่า คหกรรมศาสตรบัณฑิตใช้อักษรย่อ คศ.บ.(๒) สาขาวิชานิติศาสตร์ มีปริญญาสามชั้น คือ(ก) เอกเรียกว่า นิติศาสตรดุษฎีบัณฑิต ใช้อักษรย่อ น.ด.(ข) โทเรียกว่า นิติศาสตรมหาบัณฑิต ใช้อักษรย่อ น.ม.(ค) ตรีเรียกว่า นิติศาสตรบัณฑิต ใช้อักษรย่อ น.บ.(๓) สาขาวิชานิเทศศาสตร์ มีปริญญาสองประเภท คือ๑. นิเทศศาสตร์มีปริญญาสามชั้น คือ(ก) เอก เรียกว่า นิเทศศาสตรดุษฎีบัณฑิตใช้อักษรย่อ นศ.ด.(ข) โท เรียกว่า นิเทศศาสตรมหาบัณฑิตใช้อักษรย่อ นศ.ม.(ค) ตรี เรียกว่า นิเทศศาสตรบัณฑิตใช้อักษรย่อ นศ. บ.๒. วิทยาศาสตร์มีปริญญาสามชั้น คือ(ก) เอก เรียกว่า วิทยาศาสตรดุษฎีบัณฑิตใช้อักษรย่อ วท.ด.(ข) โท เรียกว่า วิทยาศาสตรมหาบัณฑิตใช้อักษรย่อ วท.ม.(ค) ตรี เรียกว่า วิทยาศาสตรบัณฑิตใช้อักษรย่อ วท.บ.(๔) สาขาวิชารัฐศาสตร์ มีปริญญาสามชั้น คือ(ก) เอกเรียกว่า รัฐศาสตรดุษฎีบัณฑิต ใช้อักษรย่อ ร.ด.(ข) โทเรียกว่า รัฐศาสตรมหาบัณฑิต ใช้อักษรย่อ ร.ม.(ค) ตรีเรียกว่า รัฐศาสตรบัณฑิต ใช้อักษรย่อ ร.บ.(๕) สาขาวิชาวิทยาการจัดการ มีปริญญาสองประเภท คือ๑. บริหารธุรกิจมีปริญญาสามชั้น คือ(ก) เอก เรียกว่า บริหารธุรกิจดุษฎีบัณฑิตใช้อักษรย่อ บธ.ด.(ข) โท เรียกว่า บริหารธุรกิจมหาบัณฑิตใช้อักษรย่อ บธ.ม.(ค) ตรี เรียกว่า บริหารธุรกิจบัณฑิตใช้อักษรย่อ บธ.บ.๒. รัฐประศาสนศาสตร์มีปริญญาสามชั้น คือ(ก) เอก เรียกว่า รัฐประศาสนศาสตรดุษฎีบัณฑิตใช้อักษรย่อ รป.ด.(ข) โท เรียกว่า รัฐประศาสนศาสตรมหาบัณฑิตใช้อักษรย่อ รป.ม.(ค) ตรี เรียกว่า รัฐประศาสนศาสตรบัณฑิตใช้อักษรย่อ รป.บ.(๖) สาขาวิชาวิทยาศาสตร์สุขภาพ มีปริญญาสองประเภท คือ๑. สาธารณสุขศาสตร์มีปริญญาสามชั้น คือ(ก) เอก เรียกว่า สาธารณสุขศาสตรดุษฎีบัณฑิตใช้อักษรย่อ สศ.ด.(ข) โท เรียกว่า สาธารณสุขศาสตรมหาบัณฑิตใช้อักษรย่อ สศ.ม.(ค) ตรี เรียกว่า สาธารณสุขศาสตรบัณฑิตใช้อักษรย่อ สศ.บ.๒. พยาบาลศาสตร์มีปริญญาสามชั้น คือ(ก) เอก เรียกว่า พยาบาลศาสตรดุษฎีบัณฑิตใช้อักษรย่อ พย.ด.(ข) โท เรียกว่า พยาบาลศาสตรมหาบัณฑิตใช้อักษรย่อ พย.ม.(ค) ตรี เรียกว่า พยาบาลศาสตรบัณฑิตใช้อักษรย่อ พย.บ.(๗) สาขาวิชาศิลปศาสตร์ มีปริญญาสามชั้น คือ(ก) เอกเรียกว่า ศิลปศาสตรดุษฎีบัณฑิต ใช้อักษรย่อ ศศ.ด.(ข) โทเรียกว่า ศิลปศาสตรมหาบัณฑิต ใช้อักษรย่อ ศศ.ม.(ค) ตรีเรียกว่า ศิลปศาสตรบัณฑิต ใช้อักษรย่อ ศศ.บ.(๘) สาชาวิชาศึกษาศาสตร์ มีปริญญาสามชั้น คือ(ก) เอกเรียกว่า ศึกษาศาสตรดุษฎีบัณฑิต ใช้อักษรย่อ ศษ.ด.(ข) โทเรียกว่า ศึกษาศาสตรมหาบัณฑิต ใช้อักษรย่อ ศษ.ม.(ค) ตรีเรียกว่า ศึกษาศาสตรบัณฑิต ใช้อักษรย่อ ศษ.บ.(๙) สาขาวิชาเศรษฐศาสตร์ มีปริญญาสามชั้น คือ(ก) เอกเรียกว่า เศรษฐศาสตรดุษฎีบัณฑิต ใช้อักษรย่อ ศ.ด.(ข) โทเรียกว่า เศรษฐศาสตรมหาบัณฑิต ใช้อักษรย่อ ศ.ม.(ค) ตรีเรียกว่า เศรษฐศาสตรบัณฑิต ใช้อักษรย่อ ศ.บ.(๑๐) สาขาวิชาส่งเสริมการเกษตรและสหกรณ์ มีปริญญาสองประเภทคือ๑. ส่งเสริมการเกษตรและสหกรณ์ มีปริญญาสามชั้น คือ(ก) เอกเรียกว่า ส่งเสริมการเกษตรและสหกรณ์ดุษฎีบัณฑิต ใช้อักษรย่อ สส.ด.(ข) โทเรียกว่า ส่งเสริมการเกษตรและสหกรณ์มหาบัณฑิต ใช้อักษรย่อ สส.ม.(ค) ตรีเรียกว่า ส่งเสริมการเกษตรและสหกรณ์บัณฑิต ใช้อักษรย่อ สส.บ.๒. เกษตรศาสตร์ มีปริญญาสามชั้น คือ(ก) เอกเรียกว่า เกษตรศาสตรดุษฎีบัณฑิต ใช้อักษรย่อ กษ.ด.(ข) โทเรียกว่า เกษตรศาสตรมหาบัณฑิต ใช้อักษรย่อ กษ.ม.(ค) ตรีเรียกว่า เกษตรศาสตรบัณฑิต ใช้อักษรย่อ กษ.บ.ทั้งนี้ ให้ระบุชื่อแขนงวิชาหรือวิชาเอกไว้ในวงเล็บต่อท้ายปริญญาด้วยถ้ามีมาตรา ๔ครุยวิทยฐานะของมหาวิทยาลัยสุโขทัยธรรมาธิราช มีสามชั้น คือ(๑) ครุยดุษฎีบัณฑิต เป็นเสื้อคลุมผ้าโปร่งสีขาวผ่าอกตลอด มีสำรดรอบขอบและที่ต้นแขนกับปลายแขน พื้นสำรดทำด้วยสักหลาดสีเขียวเข้มกว้าง ๑๐ เซนติเมตรเว้นระยะขอบนอก ๐.๕ เซนติเมตรมีแถบทองทาบกว้าง ๑.๕ เซนติเมตร เว้นระยะ ๑ เซนติเมตรมีแถบทองทาบกว้าง ๔ เซนติเมตร เว้นระยะ ๑ เซนติเมตร มีแถบทองทาบกว้าง ๑.๕เซนติเมตร เว้นระยะขอบใน ๐.๕ เซนติเมตร แถบทองซึ่งกว้าง ๑.๕ เซนติเมตรแถบแรกจากขอบนอก จะม้วนเป็นวงกลมทับแถบทองกลางซึ่งกว้าง ๔ เซนติเมตรเลยไปทับแถบทองแถบในแล้วม้วนกลับมาที่เดิม มีจำนวน ๓ วงโดยวงกลมวงกลางอยู่สูงประมาณหน้าอกของผู้สวม มีตรามหาวิทยาลัยทำด้วยโลหะชุบทองสูง๖ เซนติเมตร ติดบนสำรดในวงกลมวงกลางทั้งสองข้างของหน้าอก(๒) ครุยมหาบัณฑิต เช่นเดียวกับครุยดุษฎีบัณฑิตแต่มีวงกลมเพียงข้างละ ๒ วงมีตรามหาวิทยาลัยติดบนสำรดในวงกลมวงบนทั้งสองข้างของหน้าอก(๓) ครุยบัณฑิต เช่นเดียวกับครุยมหาบัณฑิตแต่มีวงกลมเพียงข้างละ ๑ วง มีตรามหาวิทยาลัยในวงกลมทั้งสองข้างของหน้าอกมาตรา ๕เข็มวิทยฐานะของมหาวิทยาลัยสุโขทัยธรรมาธิราช มีลักษณะเป็นรูปตรามหาวิทยาลัยทำด้วยโลหะชุบทองสูง ๖ เซนติเมตร ด้านหลังเป็นแผ่นเรียบจารึกเลขประจำตัว ชื่อชื่อสกุล อักษรย่อปริญญา และปีการศึกษาที่ได้รับปริญญามาตรา ๖ให้มหาวิทยาลัยสุโขทัยธรรมาธิราชจัดทำครุยวิทยฐานะและเข็มวิทยฐานะตามพระราชกฤษฎีกานี้ขึ้นไว้เป็นตัวอย่างมาตรา ๗ให้รัฐมนตรีว่าการทบวงมหาวิทยาลัยรักษาการตามพระราชกฤษฎีกานี้ผู้รับสนองพระบรมราชโองการพลตรี ประมาณ อดิเรกสารรองนายกรัฐมนตรีหมายเหตุ :- เหตุผลในการประกาศใช้พระราชกฤษฎีกาฉบับนี้ คือ โดยที่มาตรา ๓๑และมาตรา ๓๕ แห่งพระราชบัญญัติมหาวิทยาลัยสุโขทัยธรรมาธิราช พ.ศ. ๒๕๒๑บัญญัติว่าการกำหนดให้สาขาวิชาใดมีปริญญาชั้นใดและจะใช้อักษรย่อสำหรับสาขาวิชานั้นอย่างไร รวมทั้งการกำหนดลักษณะ ชนิด ประเภทและส่วนประกอบของครุยวิทยฐานะและเข็มวิทยฐานะ ของมหาวิทยาลัยสุโขทัยธรรมาธิราชให้ตราเป็นพระราชกฤษฎีกาจึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสุโขทัยธรรมาธิราช (ฉบับที่ ๒) พ.ศ.๒๕๒๗[๓]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสุโขทัยธรรมาธิราชได้ขยายขอบเขตทางด้านวิชาการโดยเพิ่มหลักสูตรด้านรัฐประศาสนศาสตร์ขึ้นในสาขาวิชาวิทยาการจัดการและจัดตั้งสาขาวิชาคหกรรมศาสตร์สาขาวิชารัฐศาสตร์ สาขาวิชาวิทยาศาสตร์สุขภาพและสาขาวิชาส่งเสริมการเกษตรและสหกรณ์เพิ่มขึ้นสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยสุโขทัยธรรมาธิราชเสียใหม่ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสุโขทัยธรรมาธิราช(ฉบับที่ ๓)พ.ศ. ๒๕๒๘[๔]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสุโขทัยธรรมาธิราชได้เปิดสอนสาขาวิชานิเทศศาสตร์จนถึงขั้นปริญญาเอกสมควรแก้ไขเพิ่มเติมพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชาครุยวิทยฐานะ และเข็มวิทยฐานะของมหาวิทยาลัยสุโขทัยธรรมาธิราช เสียใหม่เพื่อให้มหาวิทยาลัยสุโขทัยธรรมาธิราชสามารถให้ปริญญาดังกล่าวแก่ผู้สำเร็จการศึกษาในสาขาวิชาดังกล่าวได้ จึงจำเป็นต้องตราพระราชกฤษฎีกานี้พระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะ และเข็มวิทยฐานะของมหาวิทยาลัยสุโขทัยธรรมาธิราช(ฉบับที่ ๔)พ.ศ. ๒๕๓๘[๕]หมายเหตุ :- เหตุผลในการประกาศใช้พระราชกฤษฎีกาฉบับนี้ คือเนื่องจากมหาวิทยาลัยสุโขทัยธรรมาธิราชได้เปิดสอนหลักสูตรด้านเกษตรศาสตร์ในสาขาวิชาส่งเสริมการเกษตรและสหกรณ์และหลักสูตรด้านวิทยาศาสตร์ในสาขาวิชานิเทศศาสตร์สมควรกำหนดปริญญาในสาขาวิชาและอักษรย่อสำหรับสาขาวิชาของหลักสูตรดังกล่าว จึงจำเป็นต้องตราพระราชกฤษฎีกานี้คุณากร/ผู้จัดทำ๑๑ พฤศจิกายน ๒๕๕๓วรัญญา/ผู้ตรวจ๒ กุมภาพันธ์ ๒๕๕๔[๑] ราชกิจจานุเบกษาเล่ม ๙๘/ตอนที่ ๑๘๐/ฉบับพิเศษ หน้า ๗/๒๙ ตุลาคม ๒๕๒๔[๒] มาตรา ๓แก้ไขเพิ่มเติมโดยพระราชกฤษฎีกาว่าด้วยปริญญาในสาขาวิชา อักษรย่อสำหรับสาขาวิชา ครุยวิทยฐานะและเข็มวิทยฐานะของมหาวิทยาลัยสุโขทัยธรรมาธิราช (ฉบับที่ ๔) พ.ศ.๒๕๓๘[๓] ราชกิจจานุเบกษาเล่ม ๑๐๑/ตอนที่ ๒๔/ฉบับพิเศษ หน้า ๑/๒๔ กุมภาพันธ์ ๒๕๒๗[๔] ราชกิจจนุเบกษาเล่ม ๑๐๒/ตอนที่ ๕๔/ฉบับพิเศษ หน้า๗/๑ พฤษภาคม ๒๕๒๘[๕] ราชกิจจานุเบกษาเล่ม ๑๑๒/ตอนที่ ๕๖ ก/หน้า ๑๔/๒๙ ธันวาคม ๒๕๓๘